**SIA “Getliņi EKO” sabiedriskā apspriešana ietekmes uz vidi novērtējuma (otrā redakcija) ietvaros paredzētajai darbībai “****Jaunu apglabāšanas šūnu izveide cieto sadzīves atkritumu poligona “Getliņi” teritorijā, Kaudzīšu ielā 57, Rumbulā, Stopiņu pagastā, Ropažu novadā”**

*videokonference Zoom platformā*

Rīgā, 2022. gada 11. jūlijā, plkst. 17:00

**Sanāksmes vadītāja:** SIA “Geo Consultants” vides eksperte Inga Gavena

**Paredzētās darbības ierosinātāja pārstāvis:** SIA “Getliņi EKO” Vides pārvaldības daļas vadītāja Lilija Dukaļska

**Sanāksmes dalībnieki:**

Kristīne Liepiņa SIA “Geo Consultants” Vides pārvaldības speciāliste

Jānis Ābeltiņš SIA “Geo Consultants” Valdes loceklis

Ivo Sārs SIA “Geo Consultants” Projektu vadītājs

Lilija Dukaļska SIA “Getliņi EKO” Vides pārvaldības daļas vadītāja

Ilze Mieriņa Valsts vides dienests Vecākā eksperte

Inga Seņavska Valsts vides dienests Vecākā eksperte

Simona Mirka Valsts vides dienests Vadošais eksperts

**Protokola sagatavotāja:** Kristīne Liepiņa

**Darba kārtība:** Sabiedriskā apspriešana ietekmes uz vidi novērtējuma (otrā redakcija) ietvaros paredzētajai darbībai “Jaunu apglabāšanas šūnu izveide cieto sadzīves atkritumu poligona ‘’Getliņi’’ teritorijā, Kaudzīšu ielā 57, Rumbulā, Stopiņu pagastā, Ropažu novadā” (turpmāk - IVN).

**Sanāksmes vadītāja I. Gavena:** atklāj sanāksmi plkst. 17.03, nosauc sanāksmes tēmu un iepazīstina ar plānoto darba kārtību.

I.Gavena Prezentācijā īsi iepazīstina ar IVN procesu un šī IVN procesa attīstību, iesaistītajiem izpildītājiem. Sniedz informāciju par SIA “Getliņi EKO” paredzēto darbību un darbības vietu CSA poligonu Getliņi un tam piegulošajām teritorijām. Raksturo būtiskākās darbības īstenošanas procesā prognozējamās ietekmes uz vidi un plānotos pasākumus ietekmju mazināšanai vai novēršanai.

Prezentācijas noslēgumā informē par jautājumu uzdošanas iespējām, kā arī aicina izteikt savu viedokli un rekomendācijas, tai skaitā rakstiski, norādot, ka priekšlikumi tiks ņemti vērā pilnveidojot IVN ziņojumu, kā arī apkopoti un iesniegti Vides pārraudzības valsts birojam.

**Diskusiju daļa:**

S. Mirka: Kad ir plānots beigt esošo šūnu izmantošanu un uzsākt jauno šūnu izmantošanu?

I. Gavena: Trīs gadu laikā.

L. Dukaļska: Esošās šūnas atlikusī ietilpība ir aptuveni 0,9 milj.tonnu. Gadā noglabājamo atkritumu daudzums 240 000 t līdz 280 000 t, kas ir aptuveni uz trim gadiem. SIA “Getliņi EKO” plāno jauno šūnu ierīkošanu pabeigt nākamgad, lai nerastos situācija, ka sasniedzot esošās šūnas ietilpību jāpārtrauc atkritumu apglabāšana.

S. Mirka: Vai operators saņem sūdzības no iedzīvotājiem?

L. Dukaļska: Sūdzības ir, bet to nav daudz. Aptuveni ne vairāk kā trīs sūdzības gadā. Katra sūdzība tiek rūpīgi izvērtēta un nereti tiek konstatēts, ka tās nav pamatotas. Saistībā ar smakām tiek veikts regulārs smaku monitorings, arī Valsts vides dienestam ir pieejami šie dati. Šogad tiek plānots uzstādīt meteo novērošanas staciju, kas ļaus analizēt monitoringa datus saistībā ar meteoroloģiskajiem apstākļiem.

Vairāk jautājumu nav. Sanāksme tiek slēgta atgādinot par iespējām uzdot jautājumus rakstiski.

Sanāksmes vadītāja I. Gavena slēdz sanāksmi plkst. 17.57.

Protokolu sagatavoja: Kristīne Liepiņa \_\_\_\_\_\_\_\_\_\_\_\_\_